Volkswagen

Η **Volkswagen** (), συντομογραφία: **VW**, αναφέρεται στη γερμανική καθομιλουμένη ως Φάου Βε (από την προφορά της συντομογραφίας) είναι μια γερμανική αυτοκινητοβιομηχανία που εδρεύει στο Βόλφσμπουργκ, στην Κάτω Σαξονία της Γερμανίας. Το όνομά της βγαίνει από τις δύο γερμανικές λέξεις «Volk» που σημαίνει «λαός» και «Wagen», που σημαίνει «Αυτοκίνητο», δηλαδή το «Αυτοκίνητο του λαού», διότι οι τιμές της τότε ήταν πολύ προσιτές για την χαμηλή κοινωνικά τάξη. Είναι η κορυφαία σε πωλήσεις και η αρχική μάρκα του σημερινού Ομίλου Volkswagen. Ιδρύθηκε στις 28 Μαΐου 1937 από την ναζιστική οργάνωση Γερμανικό Μέτωπο Εργασίας, το Ναζιστικό σωματείο, και αποτελεί τη μεγαλύτερη αυτοκινητοβιομηχανία της Γερμανίας και, έως πρόσφατα, ήταν η δεύτερη μεγαλύτερη αυτοκινητοβιομηχανία στον κόσμο, πίσω από την Toyota, αν και συνολικά ο Όμιλος Volkswagen κατέλαβε από το 2016 και την πρώτη θέση παγκοσμίως. Το σημερινό της επίσημο σλόγκαν είναι *Das Auto* (Το Αυτοκίνητο).

## Απήχηση
Η Volkswagen έχει τρία αυτοκίνητα στην λίστα των 10 αυτοκινήτων όλων των εποχών με τις μεγαλύτερες πωλήσεις, που έχει καταρτισθεί από την ιστοσελίδα *24/7 Wall St*: το Volkswagen Golf, το Volkswagen Beetle (Σκαθάρι) και το Volkswagen Passat. Με αυτά τα τρία αυτοκίνητα, η Volkswagen έχει τα περισσότερα αυτοκίνητα από κάθε κατασκευαστή αυτοκινήτων στη λίστα που εξακολουθούν να κατασκευάζονται. Η Volkswagen κατέχει την πρώτη θέση στις δαπάνες από κάθε αυτοκινητοβιομηχανία για την έρευνα και την ανάπτυξη από το 2011.

## Σκάνδαλο των κινητήρων ντίζελ
Τον Σεπτέμβριο του 2015, ξέσπασε ένα τεράστιο σκάνδαλο παγκόσμιας κλίμακας όταν αποδείχτηκε μετά από έρευνες του Πανεπιστημίου της Δυτικής Βιρτζίνια, ότι η εταιρεία είχε τοποθετήσει ένα παράνομο λογισμικό στα οχήματά της (και γενικότερα του ομίλου της) με κινητήρες ντίζελ, προκειμένου αυτά να φαίνεται ότι εκπέμπουν λιγότερους ρύπους από τους πραγματικούς. Το γεγονός αυτό, που έγινε γνωστό ως το «σκάνδαλο dieselgate» (λογοπαίγνιο με τον όρο Σκάνδαλο Γουότεργκεϊτ), είχε ως αποτέλεσμα να παραιτηθεί ο Διευθύνων Σύμβουλος της εταιρείας, Martin Winterkorn, και να πληγεί σοβαρά το γόητρό της στις αγορές που δραστηριοποιείται.

Παγκοσμίως, περισσότερα από 11 εκατομμύρια οχήματα και 32 μοντέλα του Ομίλου Volkswagen, από τις εταιρείες Volkswagen, Audi, Seat, Škoda και Porsche, και από το διάστημα 2009 - 2015, ήταν εξοπλισμένα με αυτό το λογισμικό, το οποίο είχε την ικανότητα να εντοπίζει πότε γινόταν έλεγχος μέτρησης των καυσαερίων NOx και CO2 και, ειδικά και μόνο κατά τη διάρκεια της μέτρησης, να αυτορυθμίζει τον κινητήρα έτσι ώστε να εκπέμπει εκτάκτως λιγότερα καυσαέρια από τα κανονικά.

Το σκάνδαλο πυροδότησε παγκόσμια αύξηση της ευαισθητοποίησης σχετικά με τα επίπεδα εκπομπών ρύπων που εκπέμπονται από όλα τα πετρελαιοκίνητα οχήματα από ένα ευρύ φάσμα κατασκευαστών αυτοκινήτων, ακόμα και από άλλες εταιρείες, που διαπιστώθηκε ότι, υπό πραγματικές συνθήκες οδήγησης, υπερβαίνουν τα νόμιμα όρια εκπομπών. Επίσης, οδήγησε σε μαζικές καταδίκες τόσο κατά του Ομίλου Volkswagen όσο και κατά άλλων εταιρειών, με την καταβολή τεράστιων προστίμων, και σε μαζικές ανακλήσεις και επιδιορθώσεις των αυτοκινήτων τους. Συνολικά, το οικονομικό κόστος για τον Όμιλο Volkswagen έως το 2019 ανήλθε σε 30 δισ. ευρώ σε παγκόσμια κλίμακα.

## Η Volkswagen στην «ηλεκτρική» εποχή
Η Volkswagen όπως και όλες οι αυτοκινητοβιομηχανίες στην εποχή μας, ετοιμάζονται για την «ηλεκτρική» εποχή της αυτοκίνησης, παρουσιάζοντας εκδόσεις οχημάτων με ήπιο υβριδικό σύστημα (MHEV (Mild Hybrid Electric Vehicle)), plug-in υβριδικά (PHEV) ή πλήρως ηλεκτρικά οχήματα.

Σήμερα, η Volkswagen έχει στην παλέτα της τα παρακάτω υβριδικά και ηλεκτρικά οχήματα:

* VW e-up / Μικρό ηλεκτρικό όχημα πόλης, το οποίο αποδίδει 83 ίππους. Κατασκευάστηκε από τον Οκτώβριο του 2013 έως το Οκτώβριο του 2023, όταν και έληξε η παραγωγή του Volkswagen up! γενικώς, σε όλες τις εκδόσεις του. Θα αντικατασταθεί το 2025 από το VW ID.2 που θα είναι όμως εμφανώς μεγαλύτερων διαστάσεων και θα κυμαίνεται στις εξωτερικές διαστάσεις του Volkswagen Polo, με μήκος λίγο πάνω από τα 4 μέτρα.
* VW ID.3 / Μικρομεσαίο ηλεκτρικό όχημα, το οποίο είναι διαθέσιμο σε εκδόσεις με 145 και 204 ίππους. Εισήχθη το 2019, ως το πρώτο ηλεκτρικό αυτοκίνητο της VW που βασίζεται σε πλατφόρμα ηλεκτρικών οχημάτων.
* VW ID.4 / SUV - Crossover ηλεκτρικό όχημα, το οποίο είναι διαθέσιμο σε εκδόσεις με 204 ίππους.
* VW ID.5 / Ίδια τεχνολογία με το ID.4, αλλά με πιο επίπεδη οροφή.
* VW ID.6 / SUV - Crossover ηλεκτρικό όχημα, παρουσιάστηκε στις 17 Απριλίου 2021 και προορίζεται μόνο για την κινεζική αγορά.
* ID.7 / Ηλεκτρικό hatchback με μήκος κοντά στα 5 μέτρα. Παρουσιάστηκε τον Απρίλιο του 2023 στο Σαλόνι Αυτοκινήτου της Σαγκάης. Μια έκδοση station wagon θα ακολουθήσει αργότερα.
* VW ID. Buzz / Ηλεκτρικό επαγγελματικό όχημα.
* VW GOLF 1.0 eTSI (MHEV), με 110 ίππους.
* VW GOLF 1.4 eHybrid (PHEV), με 204 ίππους και 245 ίππους (VW GOLF GTE).
* VW GOLF 1.5 eTSI (MHEV), με 130 ίππους και 150 ίππους.
* VW PASSAT GTE 1.4 eHybrid (PHEV), με 218 ίππους.
* VW TIGUAN 1.4 eHybrid (PHEV), με 245 ίππους.
* VW TOUAREG R eHybrid (PHEV), με 462 ίππους.

## Σημερινά μοντέλα
Τα μοντέλα που η Volkswagen εκτελεί την παραγωγή τους μέχρι και σήμερα είναι τα εξής:


Αρχείο:2012 Volkswagen up! (AA MY13) 5-door hatchback (2015-11-11) 01.jpg|*[[Volkswagen up!]]* (2011-)
Αρχείο:Volkswagen Fox 2015 in Punta del Este 01.JPG|*[[Volkswagen Fox]]* (2003-2021)
Αρχείο:2018 Volkswagen Polo SE 1.0 Front.jpg|*[[Volkswagen Polo]]* (2009-)
Αρχείο:2012 Volkswagen Beetle 1.2 TSI in Cyberjaya, Malaysia (01).jpg|*[[Volkswagen Beetle (2011)|Volkswagen Beetle]]* (2011-2019)
Αρχείο:2017 Volkswagen Golf (5G MY17) 1.4 SE TSI hatchback (2017-08-30).jpg|*[[Volkswagen Golf]]* (2012-)
Αρχείο:VW Passat B8 Limousine 2.0 TDI Highline.JPG|*[[Volkswagen Passat]]* (2014-)
Αρχείο:Volkswagen Scirocco III facelift China 2015-04-13.jpg|*[[Volkswagen Scirocco]]* (2008-2017)
Αρχείο:VW Touran 2.0 TDI Highline (2. Facelift) – Frontansicht, 22. Februar 2014, Ratingen.jpg|*[[Volkswagen Touran]] (1η γενιά)* (2003-)
Αρχείο:VW Touran II-1.jpg|*Volkswagen Touran (2η γενιά) (2015-)
Αρχείο:Volkswagen Sharan II China 2015-04-06.jpg|*Volkswagen Sharan (2010-)
Αρχείο:VW Tiguan Track & Field (Facelift) – Frontansicht, 31. Dezember 2012, Ratingen.jpg|*[[Volkswagen Tiguan]] (1η γενιά)* (2007-)
Αρχείο:Volkswagen Tiguan TSI Highline (ABA-5NCZE).jpg|*Volkswagen Tiguan* (2η γενιά) (2016-)
Αρχείο:2018 Volkswagen Touareg V6 R-Line TDi Automatic 3.0 Front.jpg|*[[Volkswagen Touareg]]* (2010-)
Αρχείο:VW T6 Multivan Generation Six 2.0 TDI.JPG|*[[Volkswagen T6|Volkswagen T6 Multivan]]* (2015-)
Αρχείο:VW Caddy 1.2 TSI Roncalli (2K, Facelift) – Frontansicht, 31. Dezember 2012, Hilden.jpg|*[[Volkswagen Caddy]]* (2004-)
Αρχείο:VW California Europe 2.0 TDI (T5, Facelift) – Frontansicht, 30. Juli 2011, Mettmann.jpg|*[[Volkswagen California]]* (2007-)
Αρχείο:Volkswagen Amarok 2.0 TDi Sport 4Motion 2015 (16790766206).jpg|*[[Volkswagen Amarok]]* (2010-)
Αρχείο:2017 Volkswagen Crafter CR35 Trendline TD 2.0 Front.jpg|*[[Volkswagen Crafter]]* (2006-)
Αρχείο:Vw-id4.png|Volkswagen ID.4 (2019-)


## Λογότυπα

Αρχείο:VW logo 1937 to 1939.svg|Το λογότυπο της Volkswagen τις πρώτες δεκαετίες της.
Αρχείο:Volkswagen logo.png|1940-2019
Αρχείο:Volkswagen logo 2019.svg|2019-2025
Αρχείο:Volkswagen Logo history.jpg|Ιστορια Της Volkswagen 


## Σημειώσεις


## Παραπομπές


## Βιβλιογραφία
* Jonas Kiefer: *VW Typenatlas, Serienfahrzeuge.* 2. Auflage. Delius Klasing, Bielefeld 2002, .
* Rudi Heppe: *VW Personenwagen.* Podszun, Brilon 2001, .
* Halwart Schrader: *VW Personenwagen seit 1945, Band 1, Typenkompass.* Motorbuch Verlag, Stuttgart 2001, .
* Halwart Schrader: *VW Personenwagen seit 1945, Band 2, Typenkompass.* Motorbuch Verlag, Stuttgart 2001, .
* Werner Oswald: *Deutsche Autos, Band 2, 1920–1945.* 2. Auflage. Motorbuch Verlag, Stuttgart 2005, .
* Werner Oswald: *Deutsche Autos, Band 3, 1945–1990, Ford, Opel und Volkswagen.* 1. Auflage. Motorbuch Verlag, Stuttgart 2001, .

## Εξωτερικοί σύνδεσμοι

* Πίνακες τεχνικών χαρακτηριστικών για τα μοντέλα της Volkswagen 

* 
* VW. Η ιστορία όλων των μοντέλων, κωδικοί κινητήρων

Κατηγορία:Γερμανικές αυτοκινητοβιομηχανίες
Κατηγορία:Γερμανικά εμπορικά σήματα